Angliya Kubogi. “Manchester Yunayted” penaltilar seriyasida mag‘lub bo‘lib, o‘z yurishini to‘xtatdi

Futbol bo‘yicha Angliya Kubogining 4-bosqichi doirasida “Manchester Yunayted” 4-fevral, juma kuni “Midlsbro”ni mehmon qildi.

Uchrashuvning 25-daqiqasida Jeydon Sancho mankunianliklarni hisobda oldinga olib chiqdi. 64-daqiqada Mat Kroks muvozanatni tikladi. Asosiy bo‘limlarda boshqa gol urilmadi. Qo‘shimcha bo‘limlarda ham darvozalar daxlsizligi saqlanib qoldi. Penaltilar seriyasida Ralf Rangnik shogirdlari 7:8 hisobida imkoniyatni boy berdi.
Shu tariqa “qizil iblislar” 4-bosqichdayoq musobaqa bilan xayrlashishga majbur bo‘ldi.

Angliya Kubogi
4-bosqich bahsi
4-fevral, juma
Penaltilar seriyasi: 7:8
Goli: 1:0 – 25 Sancho, 1:1 – 64 Kruks.
“Manchester Yunayted”: Henderson, Diogu Dalot, Varan (Jons, 90), Maguayr, Shou, Pogba (Fred, 82), Brunu Fernandesh, Maktominey, Ronaldu, Reshford (Elanga, 82), Sancho (Mata, 100).
“Midlsbro”: Lamli, Makneyr, Fray, Deykstel, Teylor (Pelter, 90), Xauson, Kruks (Payero, 79), Taverne, Jons (Bamba, 118), Shporar (Konnolli, 90), Balogun (Uotmor, 62).
Ogohlantirishlar: Pogba (42), Taverne (71), Fred (114).